La Muzeul de Științele Naturii este deschisă până pe 7 mai 2024 expoziția "Vestitorii primăverii", în care sunt prezentate publicului exponate din colecțiile de ornitologie, entomologie ale muzeului, ca de exemplu: rândunica, stârcul cenușiu sau galben, pescărușul râzător sau argintiu, egreta mică, ghiocelul, podbal, brândușe, viorele, lalele, floarea paștelui albă sau galbenă, șoarecele de câmp, chițcanul, grivanul, buburuze, gândăcei, albine, fluturi.
Organizatorii au spus că expoziția a fost organizată ca urmare a lecțiilor de educație muzeală cu același nume dedicate elevilor, care au avut loc pe parcursul lunii martie și care s-au bucurat de un real succes și interes în rândul elevilor și cadrelor didactice.